CELEX: 22019D2038
Language: da
Date: 2018-02-09 00:00:00
Title: Det Blandede EØS-Udvalgs afgørelse nr. 2/2018 af 9. februar 2018 om ændring af Det Blandede EØS-Udvalgs forretningsorden [2019/2038]

12.12.2019   
               
               
                  DA
               
               
                  Den Europæiske Unions Tidende
               
               
                  L 323/3
               
            
         DET BLANDEDE EØS-UDVALGS AFGØRELSE
         Nr. 2/2018
         af 9. februar 2018
         om ændring af Det Blandede EØS-Udvalgs forretningsorden [2019/2038]
         DET BLANDEDE EØS-UDVALG HAR —
         under henvisning til aftalen om Det Europæiske Økonomiske Samarbejdsområde (»EØS-aftalen«), særlig artikel 92, stk. 3, og
         ud fra følgende betragtninger:
         
                     (1)
                  
                  
                     Med vedtagelsen af aftalen om Republikken Kroatiens deltagelse i Det Europæiske Økonomiske Samarbejdsområde (1) (»EØS-udvidelsesaftalen af 2014«), som blev undertegnet den 11. april 2014, ændres artikel 129, stk. 1, i EØS-aftalen for at føje kroatisk til listen over EØS-aftalens sprog.
                  
               
                     (2)
                  
                  
                     Kroatisk bør føjes til listen over sprog i Det Blandede EØS-Udvalgs forretningsorden, som blev vedtaget ved Det Blandede EØS-Udvalgs afgørelse nr. 1/94 af 8. februar 1994 (2), ændret ved Det Blandende EØS-Udvalg afgørelse nr. 24/2005 af 8. februar 2005 (3) og yderligere ændret ved Det Blandede EØS-Udvalg afgørelse nr. 1/2018 af 9. februar 2018 (4). Listen over sprog i Det Blandede EØS-Udvalgs forretningsorden bør derfor ændres.
                  
               
                     (3)
                  
                  
                     EØS-udvidelsesaftalen fra 2014 er blevet anvendt midlertidigt af de undertegnende parter siden den 12. april 2014, og denne afgørelse bør derfor gælde midlertidigt, indtil EØS-udvidelsesaftalen fra 2014 træder i kraft —
                  
               VEDTAGET DENNE AFGØRELSE:
         
            Artikel 1
            I Det Blandede EØS-Udvalgs afgørelse nr. 1/94 foretages følgende ændringer:
            
                        1)
                     
                     
                        Artikel 6, stk. 2, affattes således:
                        »Teksterne til EF-retsakter, der skal indarbejdes i bilagene til aftalen i overensstemmelse med artikel 102, stk. 1, har samme gyldighed på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i den form, hvori de er offentliggjort i Den Europæiske Unions Tidende. De udfærdiges endvidere på islandsk og norsk og legaliseres af Det Blandede EØS-Udvalg sammen med de relevante afgørelser, der er omhandlet i stk. 1.«
                     
                  
                        2)
                     
                     
                        Artikel 11, stk. 1, affattes således:
                        »Det Blandede EØS-Udvalgs afgørelser om ændring af bilag eller protokoller til aftalen offentliggøres på bulgarsk, dansk, engelsk, estisk, finsk, fransk, græsk, italiensk, kroatisk, lettisk, litauisk, maltesisk, nederlandsk, polsk, portugisisk, rumænsk, slovakisk, slovensk, spansk, svensk, tjekkisk, tysk og ungarsk i Den Europæiske Unions Tidendes EØS-afsnit og på islandsk og norsk i Den Europæiske Unions Tidendes EØS-tillæg.«
                     
                  
         
            Artikel 2
            Denne afgørelse træder i kraft den 10. februar 2018 eller på dagen for ikrafttrædelsen af EØS-udvidelsesaftalen fra 2014, alt efter hvilken af disse datoer der er den seneste.
            Den anvendes midlertidigt fra den 12. april 2014.
         
         
            Artikel 3
            Denne afgørelse offentliggøres i Den Europæiske Unions Tidendes EØS-afsnit og EØS-tillæg.
         
         
            Udfærdiget i Bruxelles, den 9. februar 2018.
            
               
                  På Det Blandede EØS-Udvalgs vegne
               
               Claude MAERTEN
               
                  Formand
               
            
         
         
            (1)  EUT L 170 af 11.6.2014, s. 5.
         
            (2)  EFT L 85 af 30.3.1994, s. 60.
         
            (3)  EUT L 161 af 23.6.2005, s. 54.
         
            (4)  Se side 1 i denne EUT.